اجازة نص السنه

اجازة نص السنه Mid-Year Vacation
فيلم مصرى استعراضى و رومانسى تمثيل ماجده و فرقة رضا من انتاج سنة 1962 اتعرض اول مره ف 17 ديسمبر 1962 .

 حكاية الفيلم 
تشرف زينب علا زراعة أرض ورثاها هيا و اخوها فى الريف و تسدد مصاريف جامعة اخوها حسين، و ف اجازة نص السنه ييجى حسين و زملاته للعزبه للتدريب علا استعراض رقص هيشتركو بيه فى المسابقه السنويه للجامعات . زينب تحب احمد المشرف ع فرقة الرقص الشعبى و الرقاص الأولانى فيها. جوز خالتها متحكم فى ارض ابنه عويس اللى ورثها من امه و طمعان ف ارض زينب و يحاول يجوز زينب لابنه عويس عشان ياخد ارضها رغم ان زينب ما ترضاش تتجوز عويس و رغم ان عويس بيحب مسعده. جوز خالتها يمضى زينب علا وصولات امانه عشان تنقذ فلاح عايز يبيع ارضه . جوز خالتها يحاول يبيع ارض زينب بالمزاد عشان يستولى عليها لكن ابنه عويس يقف ضده

 تمثيل 

تصغير
تصغير

 ماجده : زينب
 محمود رضا : احمد
 عبد المنعم ابراهيم : عويس ابن خالة زينب
 فرقة رضا
 حسن عفيفى:حسين اخو زينب
 نيڤين رامز: اخت احمد الصغيره . كان عندها 12سنه وقت الفيلم
 هناء الشوربجى
 فريده فهمى: فريده
 محمد العزبى
 ثريا فخرى
 زيزى رضا
 محسن حسنين : قرنى
 عبد العليم خطاب : جوز خالة زينب
 عباس الدالى:الفلاح مبروك
 مطاوع عويس:فلاح
 حسين اسماعيل
 عبدالمنعم سعودى: محضر

 اعداد 
 تأليف و سيناريو و حوار:محمد عثمان . بجب عدم الخلط بينه و شخص تانى بنفس الاسم
 اخراج :على رضا
 تأليف اغانى فتحى قوره
 مزيكا و تلحين على اسماعيل
 انتاج:السينمائيين المتحدين عبد العزيز فهمى و شركاه
 استديو نحاس (النيل):استوديو التصوير
 نجيب خورى: مهندس المناظر
 جمال مرسى:منفذ المناظر
 عبد المنعم بهنسى:مصوراتى
 عبد العزيز فهمى:مدير التصوير
 حسين أحمد:مونتير
 مارسيل صالح:نيجاتيف
 انور صموئيل (انور صمويل):كوافير
 ميتشو: ماكيير
 اندريا زنديلس (أندريه): مهندس الصوت

 غنا و رقص 
 عايزين ناكل هم هم هم

 مصادر 
 السينما.كوم
https://elcinema.com/work/1008725/

تصنيف:فرقة رضا
تصنيف:افلام مصريه